**JÄSENTIEDOTE** 1611/8.12.2011

****

**Osaston syyskokouksen päätöksiä**

Osaston syyskokouksessa 19.11. Ravintola Tekniskassa hyväksyttiin talousarvio ja toimintasuunnitelma vuodeksi 2012 sekä päätettiin varajäsenten järjestyksestä käyttää äänioikeutta toimikunnan kokouksissa.

Vuoden 2012 toiminnassa on huomioitu PAUn talvi- ja kesäpäivät sekä jäsentilaisuudet ja teatteriesitykset. Löydät toimintasuunnitelman osaston kotisivuilta. Seuraa myös jäsentiedotteita, sillä niissä kerrotaan ajankohtaisista asioista ja tapahtumista.

**Muistathan käydä PAUn sivujen** [www.pau.fi](http://www.pau.fi) **kautta päivittämässä jäsenrekisteriin ammattinimikkeesi ja sähköpostiosoitteesi. Näin varmistat, että saat liiton jäsentiedotteet ja mahdolliset muut eri ammattiryhmille suunnatut tiedotteet.**

**Työehtosopimuksesta on sovittu**

Posti- ja logistiikka-alan unioni PAU on sopinut Viestinvälitys- ja logistiikka-alan työehtosopimuksen raamisopimuksen mukaisesti. Sopimuksen piirissä on noin 22 000 palkansaajaa. PAUn hallinto hyväksyi neuvottelutulokset yksimielisesti.

**Syksyn aikana käytyjen YT-neuvottelujen vaikutukset koskevat myös meidän osaston jäseniä. Pääluottamusmies Anita Lappalainen ja työsuojeluvaltuutettu Marjatta Makkonen ovat edelleen jäsenien tukena, joten olkaa pienissäkin asioissa heihin yhteydessä.**

**Vuosi 2011 on loppumassa ja uusi alkamassa.**

PAUn Pääkaupunkiseudun toimihenkilöt ry:n toimikunta kiittää kuluneesta vuodesta ja toivottaa Sinulle mukavaa elokuvailtaa sekä

Hyvää Joulua ja Uutta Vuotta 2012